NaiveNeuron/SloPal huggingface dataset:
F. Mikloško, poslanec: (2001-11-27):
J. Migaš, predseda NR SR: Vyhlasujem rozpravu o tomto bode programu za skončenú. Pán poslanec, chcete sa vyjadriť, pán poslanec Zelník, navrhovateľ? Nie. Pristúpime k hlasovaniu o návrhu na utvorenie klubu poslancov za Pravú Slovenskú národnú stranu v počte 8 členov, ako sú uvedení v tlači 1268. Prezentujme sa, panie poslankyne, páni poslanci, a hlasujme. Hlasujeme. (Hlasovanie.) Prítomných je 100 poslancov, za 93, proti nikto, zdržalo sa 5, nehlasovali 2. (Potlesk.) Konštatujem, že Národná rada Slovenskej republiky podľa § 64 ods. 3 zákona o rokovacom poriadku schválila návrh na utvorenie klubu poslancov Národnej rady Slovenskej republiky za Pravú Slovenskú národnú stranu. Nech sa páči krátko, pán poslanec.
Beluský, Martin, poslanec NR SR (2018-05-29):
Ďakujem za slovo. Ďakujem kolegom a kolegyni za faktické poznámky a za doplnenie môjho príspevku. Je to fakt, že na históriu môžeme mať rôzne pohľady, ale v každom režime a v každom období tej histórie vieme nájsť aj tie dobré, aj tie zlé veci a Sovietsky zväz v tejto potratovej politike je naozaj toho dobrým príkladom, pretože na začiatku toho obdobia úplne zakázali tú potratovú politiku, ale postupne si uvedomili, že to nevyvolalo nič dobré, a začali naozaj s masívnymi kampaňami, začali podporovať rodiny a snažili sa tie potraty nejakým spôsobom minimalizovať aj takýmto spôsobom a úplne zakázali tie potraty na to požiadanie. Bohužiaľ, koncom 80. rokov, myslím, že to bolo v roku 1987, sa znovu do legislatívy aj tu na Slovensku znovu tieto potraty na požiadanie dostali, no a nám nezostáva nič iné, len veriť, že tá história sa bude opakovať a že aj na Slovensku pôjdeme postupne k tej lepšej ceste a že nájdeme znovu tú vôľu tie potraty čo najviac minimalizovať, a nájsť také legislatívne riešenie, ktoré pomôže ochrániť tieto nenarodené detičky, a takisto podporiť rodiny a matky vo výchove potom týchto detí. Ďakujem pekne.
Hufková, Eva, poslankyňa NR SR (2012-06-26):
Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 66 z 1. júna 2012 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o mojom návrhu, vážený pán predseda, hlasovať.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 131 poslancov, za 85, proti 9, zdržalo sa 37. Uvedený návrh sme schválili.
Pellegrini, Peter, predseda NR SR (2024-02-23):
Ďalší v rozprave, pán poslanec Hajko, nech sa páči, máte slovo.
Leščáková, Viera, poslankyňa NR SR (2021-06-22):
Tým sme rozhodli o všetkých návrhoch podaných v druhom čítaní. Ako spoločná spravodajkyňa predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Šimečka, Michal, podpredseda NR SR (2024-05-09):
Ďakujem pekne. Pani poslankyňa Jurík, nech sa páči.
Suja, Miroslav, poslanec NR SR (2020-12-03):
Áno.
Zajac, Pavol, poslanec NR SR (2015-12-15):
Ďakujem veľmi pekne. Vážený pán kolega Madej, ja si veľmi vážim to, že ste v posledných mesiacoch začali sa téme úžery a úžerníckym nebankovkám venovať, pretože keď som pred viac ako dvoma rokmi tu v pléne Národnej rady opakovane predkladal návrh zákona o tom, aby existoval strop pri týchto úveroch na úroky, strop na úroky pri spotrebiteľských úveroch, tak vtedy som sa tu cítil veľmi osamotene a vtedy som podporu ani od vás osobne, ale ani od vládnych poslancov nedostal. Ja som rád, že v svojom návrhu zákona alebo v návrhu zákona, ktorý predkladáte, práve tá ročná priemerná miera nákladov, o ktorej ja som toľko tu rozprával, sa opakovane vyskytuje a je tam. Naozaj aj tie dôvody Národnej banky Slovenska, o ktorých ste hovorili a ktoré sme dostali do lavice, boli aj pred dvoma rokmi, aj pred troma rokmi tieto dôvody boli a Národná banka o nich vedela. Preto ma mrzí, že až teraz sa ozýva Národná banka Slovenska. Ale do návrhu zákona v druhom čítaní sa dostal aj prílepok pána kolegu Kondróta, ktorý naozaj s týmto návrhom zákona nesúvisí. A dotýka sa verejného obstarávania, aby ho nemuseli robiť tí, ktorí dostanú štátnu pomoc. Preto sa moji kolegovia zdržali v druhom čítaní. Teraz pre právnu čistotu, tak ako to píše pán prezident, pre jednoznačnosť a zrozumiteľnosť by bolo vhodné, aby do tohto návrhu zákona boli tieto pripomienky pána prezidenta zapracované. Ak budú zapracované pripomienky pána prezidenta, ja osobne budem hlasovať aj za celý zákon a nebudem pozerať na ten prílepok pána Kondróta a pokúsim sa o tom presvedčiť aj mojich kolegov v klube.
Richter, Ján, poslanec NR SR (2022-12-01):
Ďakujem pekne za slovo. Pán Karahuta, asi sme sa celkom nepochopili. Vy poznáte zákon o sociálnom podnikaní, do ktorého toto dávate? Lebo ja som osobne presvedčený, že nie. Lebo keby ste ho poznali, nemôžte toto tvrdiť. Zákon o sociálnom poistení hovorí, že zisk môže ísť opäť len na sociálne podnikanie. To sa vracia znova. To znamená, toto je úplne, úplne niečo iné. To znamená, prosím vás, nevydierajte nás citovo. Ja nie som proti tomu, aby sa... Veď tie sociálne podniky sú v prvom rade o tom, že tam, kde nepríde investor, je treba hľadať spôsob ako. Keď aj malinká firma, a to sa chvalabohu deje, aj do hladových dolín, kde tí investori, proste to sa osvedčilo. Je tu štyri alebo päť rokov odvtedy, čo ten zákon platí. A pán minister hovorí, ja neviem, ja keď som odchádzal, bolo 120 – 130 tých podnikov, dneska je 260? (Reakcia ministra.) To je, to dieťa sa ujalo. To je dobré. To znamená, pokračujme v tejto tendencii. A pokiaľ z toho, čo počúvame aj tu bývalého štátneho tajomníka, bol na ministerstve hospodárstva ako záujem to ukotviť, aj tú registráciu, o ktorú vám teraz ide, tak ja tomu nerozumiem, prečo sa k tomu, ste sa k tomu nedospeli. Potom asi, asi to, čo ponúkali oni, celkom nezodpovedalo predstave či už ministerstva, alebo politickej strany, strany SME RODINA. Lebo inak tomu jednoducho nerozumiem. Hovorím, sociálne podnikanie áno, rodinné podnikanie áno. Ale nie rodinné podnikanie v sociálnom podnikaní. To je jediné, čo v tomto smere máme výhrady. A my si myslíme, že by to malo byť samostatne riešené. A potom sa bavme, či ten zisk tak, jako je tam napísaný, možné použitie je správne alebo nesprávne. Ale tu v sociálnej ekonomike je to neprijateľné.
Vaľová, Jana, poslankyňa NR SR (2017-02-09):
Ďakujem veľmi pekne. Ja som veľmi rada, že sa tu vlastne dozvedáme, pán kolega Tomáš, aj to, pretože sme to vôbec nevedeli, že pani ombudsmanka a ďalšie kolegyne vôbec nenavštívili zariadenie Čistý deň, že naozaj majú informácie iba sprostredkované. Som určite toho názoru ako žena, ako matka, že nemá dochádzať k žiadnemu sexuálnemu styku medzi personálom a medzi maloletou. Očakávam ale, že to bude vyšetrené na pôde polícii, a tí, ktorí k tomu majú čo povedať, nie na pôde parlamentu. A takisto chcem povedať, že ak dochádzajú argumenty, tak sa stáva presne to, ako teraz, že pani Blahová na vás vykrikuje, lebo ak nemá argumenty, tak títo ľudia kričia, urážajú nás a zastrašujú. A takým zastrašovaním, by som povedala aj takú konšpiráciu, ktorú som ja nechápala, ktorá sa objavila, že ako sa pán Tomáš stretol s predstaviteľmi Čistého dňa. No stretol sa s nimi normálne ako člen sociálneho výboru, ale tá konšpirácia, pretože som z Humenného, že otec pána Tomáša, ktorý bol vrátnikom, tak riaditeľa Čistého dňa švagriná bola kedysi riaditeľkou manželky a podobne. No tak takého niečo vymyslieť, tak to už naozaj treba detektívnu kanceláriu, aby sme také niečo naskladali. Vážení, venujte sa argumentom, venujte sa veciam a skúste sa stretnúť s obidvoma stranami. Ja verím tomu, že to, čo, ak sa stalo a všetko sa preukáže, budem prvá za to, aby, samozrejme, sa k tomu nedochádzalo, aby títo ľudia boli, aj ten človek, ktorý tam bol, bol potrestaný. Ale, prosím vás pekne, nevyvreskujte, že zlyháva systém, že zlyháva všetko v tomto štáte. A práve pán Tomáš aj z tej druhej strany nám ukázal, ako to je, a verím tomu, že naozaj nie my, ale orgány činné v trestnom konaní dajú za týmto bodku a bude to spravodlivé. Ďakujem.
Blanár, Juraj, podpredseda NR SR (2022-05-03):
Ďalší, pán poslanec Fico, nech sa páči.
Janiš, Stanislav, poslanec NR SR (2010-08-04):
Ďakujem za slovo. No to bol krásny prejav, ani nie vecný, ani nie politický, ale taký čudný, ako by pán minister štyri roky nebol ministrom, ako by priletel odniekiaľ z Marsu. Cena tepla sa musí zvýšiť, lebo sa plánuje vstup strategického investora do teplární. Cez navýšenie ceny tepla si investori vracajú svoje investície. Ja som tu už nie raz zacitoval z oficiálnych údajov a poviem to ešte raz, Slovenským elektrárňam, monopolu, proti ktorému ste bojovali, vyhrážali sa len tak akože, naoko, nechali ste zarobiť za dva a pol roka plus 3,5 mld. korún, viac ako my. Za Dzurindu zlého to bolo 1,4 mld., za dobrého Fica to bolo 4,9 mld. zisku. To ste im dovolili vracať si investíciu, ktorú dali do kúpy 66 % akcií? Distribučnej spoločnosti, tiež ste ich spomínali, ste umožnili to isté, išli so ziskom hore. Takže ste im umožnili vracať vy, nie my. Chcem sa spýtať, pán minister, prečo ste v roku 2009 nedovolili znížiť cenu plynu pre obyvateľstvo, keď objektívne skutočnosti boli na strane obyvateľov. Išlo to dole štyrikrát v Čechách, na Slovensku ani raz. To bolo preto, aby mali vyššie zisky? Dobre tomu rozumiem? Pán minister, ÚRSO. Zmenili ste zákon o ÚRSO a za celú svoju vládu ste neboli schopný vymenovať predsedu regulačného úradu. Dodnes nie je predseda regulačného úradu. Taký je stav vašej novely o ÚRSO. Tieto zisky tým energetickým monopolom zaplatil kto? Boli to Marťania? Zaplatili to slovenské firmy a občania, občania dvakrát, raz v cenách a potom následne v cenách tovarov a služieb týchto firiem, ktorým sa zvyšovala cena energií. Strategické podniky, že chceme zrušiť tento zákon. Pán minister, nechceme ho zrušiť. On sa zruší sám, lebo on má obmedzenú účinnosť. Ale budem... (Prerušenie vystúpenia časomerom.)
Hrnčiar, Andrej, podpredseda NR SR (2016-06-15):
Pán poslanec Fecko.
Borec, Tomáš, minister spravodlivosti SR (2015-04-15):
Ja počkám.
Laššáková, Jana, poslankyňa NR SR (2017-12-12):
Ďakujem pekne, ďakujem pekne za slovo. Kolegyne a kolegovia, dovoľte, aby som vás informovala o odporúčaní ústavnoprávneho výboru. Členke Súdnej rady Alene Šiškovej zvolenej Národnou radou uplynulo funkčné obdobie 28. júna 2017. Predseda Národnej rady vyzval oprávnené subjekty, aby podávali návrhy kandidátov na člena Súdnej rady, a to ústavnoprávnemu výboru v lehote do 31. mája 2017. Kandidáti musia spĺňať podmienky ustanovené v čl. 141a ods. 2 ústavy a v § 3 ods. 2 zákona o Súdnej rade. V určenom termíne boli predložené dva návrhy. Ústavnoprávny výbor prerokoval návrhy kandidátov na člena Súdnej rady na svojej 48. schôdzi 6. júna 2017. Uznesením č. 234 konštatoval, že kandidáti Allan Böhm a Monika Jankovská spĺňajú ustanovené podmienky. Dovoľujem si vás zároveň informovať, že kandidátka Monika Jankovská listom zo 4. decembra 2017 vzala späť svoj súhlas s kandidatúrou, preto voľba prebehne iba s jedným kandidátom. Ústavnoprávny výbor odporučil vykonať voľbu podľa ustanovení zákona o rokovacom poriadku Národnej rady a volebného poriadku o voľbe a odvolávaní iných funkcionárov schváleného uznesením Národnej rady č. 498 zo 17. júna 2011. Pán podpredseda, poprosím vás, otvorte rozpravu.
Zmajkovičová, Renáta, podpredsedníčka NR SR (2012-07-31):
Pán poslanec Štefanec teraz je ďalším, ktorý vystúpi v rozprave. Pripraví sa pani poslankyňa Žitňanská.
Laššáková, Jana, podpredsedníčka NR SR (2014-11-10):
Pán poslanec Hraško, nech sa páči.
B. Bugár, podpredseda NR SR: (2003-11-05):
Vyhlasujem rozpravu o tomto bode programu za skončenú. Pýtam sa pána ministra, či chce zaujať stanovisko k rozprave. Nie. Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. Ďakujem aj pánovi ministrovi, aj spravodajcovi. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 71/1967 Zb. o správnom konaní (správny poriadok) v znení zákona č. 215/2002 Z. z. Vládny návrh zákona ste dostali pred prvým čítaním ako tlač 322, spoločnú správu výborov máte v tlači 322a. Prosím teraz pána ministra vnútra Slovenskej republiky Vladimíra Palka, aby vládny návrh zákona odôvodnil.
B. Bugár, podpredseda NR SR: (2005-12-13):
(Hlasovanie.) Prítomných 129, za 53, proti 25, zdržalo sa 50 poslancov, nehlasoval 1. Tento bod sme neschválili. Nech sa páči. J. Miklušičák, poslanec: Teraz budeme hlasovať spoločne o bodoch 6 a 8 s odporúčaním gestorského výboru neschváliť ich.
Štefanec, Ivan, poslanec NR SR (2012-08-07):
Ďakujem pekne, ďakujem, pani predsedajúca. Takže pán Peter Maťoš, pani Alica Harišová, pán Daniel Baťka, pán Ferdinand Kováč, pán Jozef Kováč, pán Peter Caban, pán Rudolf Šeda, ďakujem pekne, pán Ján Vavrík, pán Slavomír Pichla, pani Jana Virágová, pani Jozefína Paulovičová, pán Ján Hamada, pán Roman Moravčík, pani Helena Sudičová, pán Ivan Solár, pán Igor Sádovský, pán Ladislav Marenčák, pán Peter Mach, pani Eva Hudecová, pán Ján Václavík, pani Jana Osvaldová, pán Karol Velčický, pán Milan Halábek, pán Milan Motyka, pán Milan Ondráš, pán Michal Bag, pán Štefan Chovanec, pán Juraj Marko, pani Mariana Behúňová, pani Mária Jakubová, pán Martin Hladký, pán Andrej Klapica, pán Rudolf Michalov, pán Jozef Michálek, pán Štefan Pochybný, pán Roman Kovalčík, pán Miroslav Papan, pán Emil Arvay, pán Eduard Adamčík, pán Anton Stanko, pani Gabriela Krausová, pani Katarína Smiešková, pani Mária Demeterová, pán Robert Korec, pán Pavol Kubovič, pán Pavol Gurega, pán Ján Sojka, pani Viera Sudinová, pán František Orlovský, pán Ján Čuchran, pán Jozef Vretenička, pán Ján King, pán Marian Sobčák, pán Ondrej Marko, pán Slavomír Majerčák, pani Agáta Pešková, pán Zdenko Kubáň, pani Anna Behulová, pani Anna Neumanová, pani Eva Smerčicová, pán Michal Urban, pán Jozef Lazor, pán Milan Majerský, pán Tibor Hlavatý, pán Ján Opeta, pán Mikuláš Mašlej, pán Marián Sasák, pán Roman Paul, pán Ján Škombák, pán Štefan Legény, pani Anna Olšovská, pán Michal Habiňák, pán Stanislav Sýkora, pán Tomáš Janoták, pán Jozef Sikura, pani Miroslava Sipová, pán Jozef Kyslík, pán Martin Vilong, pán Mikuláš Škripel, pán Jozef Bobík, pán Jozef Šimko, pani Anna Záborská, pán Emil Mucha, pani Lýdia Pilková, pán Viliam Hubinský, pán Andrej Senný, pán Marián Prosba, pán Stanislav Jeríček, pán Peter Šramko, pán Marek Matuškovič, pán František Adamčák, pán Ján Baloga, pani Mária Kulanová, pán Radovan Gondžúr, pán Stanislav Kahanec, pán Michal Janota, pán Marián Babej, ďakujem. Pani Judita Mináriková, pán Matej Minárik, pani Helena Múčková, pán Ľudovít Múčka, pani Katarína Grancová, pani Iveta Ostrovská, pani Iveta Marônková, pani Helena Juričková, pán Roman Varga, pán Vojtech Mikula, pán Braňo Pastorek, pani Tatiana Benková, pán Peter Malý, pani Jana Valková, pani Jarmila Kvačinská, Miroslav Kvačín, Ľubomír Horňák, Mária Bilakovičová, Jana Surovičová, pani Veronika Tabaková, pán Tomáš Hornýš, pán Marek Bujnovský, pán Maroš Krutek, pán Marek Buzna, pán Peter Benky, pán Michal Poláčik, pán Ľudovít Neubauer, pán Norbert Laurinčík, pán Roland Bott, pán Jaroslav Škraban, pán Stanislav Obranec, pán Juraj Tarnovský, pán Ľubomír Kajba, pani Ivana Kanávorová, pán Marián Kutovský, pán Michal Hajle, pán Rastislav Krátky, pán Peter Blaha, pán Filip Hlavenka, pán René Kundrát, pani Monika Sanková, pani Kristína Sikeová, pani Jana Furínová, pani Marianna Semanová, pani Gabriela Lešková, pani Monika Kiráľová, pani Mária Kažimírová, pani Linda Kováčová... (Prerušenie vystúpenia predsedajúcim.)
Kotleba, Marian, poslanec NR SR (2021-06-23):
Pani kolegynka Cigániková, vy ste povedali, že do 38. týždňa nejde o dieťa. Čiže podľa vás by nenarodené deti mohli a asi aj mali byť zabíjané až do 38. týždňa. To naozaj? To naozaj až takto to vy vnímate? A viackrát ste vo svojom vystúpení povedali, že tá zodpovednosť, že to nemôže byť, že muži sa teda jej chcú zbaviť a my chceme rozhodovať za tú ženu a neviem čo všetko. A ja sa vás len spýtam, že či tá žena pri splodení toho dieťaťa nebola. Ona tam proste nebola, len zrazu je tehotná a musí to riešiť potratom, však? Lebo, ak tam bola, tak sa mohla slobodne rozhodnúť, že ako sa k tomu postaví, či chce otehotnieť, alebo nie. (Reakcia z pléna.) Pán Žiak, neskáčte mi, prosím vás, do rečí, ak vás môžem poprosiť veľmi slušne. Dobre? No a posledná taká otázka na vás, pani Cigániková. Budem vás citovať, lebo to bola brutálna myšlienka. Deti, ktorých matka chce alebo chcela, ale na potrat nešla, majú horší vývoj ako deti, ktorých matky na potrat išli. No, ja neviem, aký vývoj majú deti, ktorých matky na potrat išli, lebo tie deti sú proste zavraždené a vybavené. Takže toto bol veľmi, buď to vysvetlíte, ako ste to mysleli, alebo ste sa pomýlili, alebo jednoducho o čo išlo, lebo to bolo veľmi až také cynické, pretože aj dnes všetci títo z vás, ktorí bojujete za tú slobodu v potratoch, v slobodu zabíjaní detí, tak to môžte len preto, že vaše maminky s vami na potrat nešli. Keby vaše maminky boli také liberálne, ako ste vy tu, čo bojujete za potrat, tak dnes tu ľudia ako Baránik nevykrikujú v pléne Národnej rady.
Jurinová, Erika, podpredsedníčka NR SR (2013-01-29):
Ďakujem, pán poslanec. Zaujmite miesto pre navrhovateľa. Otváram rozpravu. Do rozpravy som dostala štyri písomné prihlášky. Za klub SaS pán poslanec Osuský. Za klub SDKÚ – DS pani poslankyňa Žitňanská. Ďalej sa do rozpravy prihlásil pán poslanec Fronc a pán poslanec Abrhan. Nech sa páči, pán poslanec Osuský.
Hrnčiar, Andrej, podpredseda NR SR (2018-03-14):
Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Natálii Grausovej.
Pellegrini, Peter, predseda NR SR (2015-07-02):
S reakciou na vaše vystúpenie päť poslancov. Končím možnosť prihlásiť sa s faktickou poznámkou. Pán poslanec Lipšic ako prvý. Pán poslanec Bobík? Pán poslanec, pomedzi tým si skúste ešte stlačiť a ja vás budem evidovať. Nech sa páči.
Ďuriš Nicholsonová, Lucia, podpredsedníčka NR SR (2018-10-18):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Vyhlasujem všeobecnú rozpravu k tomuto bodu za skončenú. Je niečo, čo by ste chceli dodať v rámci záverečného slova, pán minister? Nech sa páči.
Grendel, Gábor, podpredseda NR SR (2021-09-22):
S reakciou na faktické poznámky pán poslanec Marek Kotleba.
Horecký, Ján, poslanec NR SR (2024-02-08):
Nečudujte sa, prosím, emotívnej diskusii, veď prekvapivo sa dozvedáme o skrátení premlčacej doby pri najodpornejšom trestnom čine sexuálnom násilí. Meníte všetky podstatné prvky a parametre trestnej politiky. Skokovo. Nerobíte to postupne s tým, aby ste analyzovali dopady, ba ani tie analýzy dopredu nie sú známe. Uvádzate príklady, ktoré sú, prepáčte, vytrhnuté z kontextu. Niečo vám pasuje z českého systému, niečo nepasuje. Ako sú napríklad horné hranice škôd. Skokovo sa mení teda aj premlčacia doba pri znásilnení z 20 na 10 rokov. Skokové zmeny princípoch v judikatúre nikdy neboli prospešné pre krajinu. Napokon veď trestný čin znásilnenia to, to nie je to isté, ako keď žene ukradnú auto. Ešte ten deň to môže nahlásiť na polícii. Ale vysporiadať sa s niečím takým, čo vie byť trauma na celý život, je, samozrejme, problém. Zákon ešte nevošiel do platnosti a už tu máme chaos a zväčšuje sa priepasť medzi nami a medzi našimi voličmi. Toto je rana na spoločnosti v našej krajine.
Hrnčiar, Andrej, podpredseda NR SR (2018-02-06):
Pán poslanec Zelník.
Pčolinský, Peter, podpredseda NR SR (2023-06-27):
Jedna faktická poznámka, pán poslanec Šefčík.
Poliačik, Martin, poslanec NR SR (2014-02-05):
Pani podpredsedníčka, vyzývam vás, keby ste mohli tak matersky dohovoriť vašej kolegyni pani podpredsedníčke Zmajkovičovej, nemá rovnaký meter na poslancov a ani, ani v rámci štandardov zaužívaných inými členmi vedenia parlamentu. Už dvakrát sa stalo, že jej nestačil pokyn, aby počkala dve-tri sekundy, aby sa niekto prihlásil do rozpravy, je to, je to nefér. Pán predseda Paška aj vy sama, aj pán podpredseda Figeľ vždy postupuje tak, že nemá problém tri-štyri sekundy počkať, keby ste, prosím vás, zariadili, aby sa postupovalo tým istým spôsobom, lebo je to vyslovene nefér. Ak dokážeme niekedy čakať 10 minút, aby si poslanec, ktorý si zabudol kartu, vybavil novú, tak je, si myslím, je úplne normálne, aby sme vedeli počkať a ľudské tri-štyri sekundy, keď niekto má záujem vystúpiť v rozprave, aby mal čas prihlásiť sa do nej. Ďakujem.
Bugár, Béla, podpredseda NR SR (2018-02-06):
Vážené panie poslankyne, vážení páni poslanci, ešte raz, vážené panie poslankyne, páni poslanci, zaujmite svoje miesta, pristúpime k hlasovaniam. Máme približne 10 prerokovaných bodov. Takže žiadam vás, aby sme sa sústredili. V prvom rade vás chcem poprosiť ešte pred hlasovaním, aby sme o bode 23 programu, teda o vládnom návrhu zákona o prevádzke vozidiel v cestnej premávke (tlač 751) hlasovali v druhom čítaní na nasledujúcej schôdzi. Jednak sú tam rôzne pozmeňujúce návrhy, ktoré nie sú dokončené. Takže pýtam sa, či je všeobecný súhlas. Áno? Ďakujem pekne. Potom nemusíme hlasovať, ale budeme musieť teda hlasovať, a to v prvom čítaní o bode 16 nášho programu vládnom návrhu zákona o sociálnej ekonomike a sociálnych podnikoch (tlač 817). Prosím teraz pani poslankyňu Kuciaňovú, ktorá za gestorský výbor uvedie jednotlivé hlasovania. Nech sa páči, máte slovo. (Hlasovanie o vládnom návrhu zákona o sociálnej ekonomike a sociálnych podnikoch a o zmene a doplnení niektorých zákonov , tlač 817.)
Glváč, Martin, podpredseda NR SR (2017-05-09):
Ďakujem. S faktickými poznámkami jedna pani poslankyňa. Ukončujem možnosť sa prihlásenia. Nech sa páči, pani poslankyňa Jurinová.
Klus, Martin, poslanec NR SR (2019-04-04):
Ďakujem pekne. Ja sa ospravedlňujem, že som to zmenil tak trošku na dialóg. Nevybral som si ja, ako by išli tie otázky po sebe, ale ďakujeme pekne, pán minister, aj za vaše odpovede. A ak dovolíte, jedna otázka, možno tak trošku doplnenie toho, čo ste povedali. Ja si vážim, že ste spomenuli tú dobrú spoluprácu so Spojenými štátmi americkými, a teda možno tak otázka na telo. Po tom, ako sa začalo komunikovať o celej tejto nešťastnej záležitosti, považujete túto komunikáciu za šťastnú? Nenaruší to napríklad tie vzťahy, tie dobré vzťahy, o ktorých ste hovorili?
Vašečka, Richard, poslanec NR SR (2014-12-10):
Ďakujem. Ja by som chcel vyzdvihnúť v tejto súvislosti, čo sa týka pamätných názvov ulíc a námestí, Žilinu, kde námestie, na ktorom stojí mestský úrad, sa volá Námestie obetí komunizmu, čo pokladám za veľmi vhodné a za dobrý príklad aj pre naše hlavné mesto. Ďakujem.
Pellegrini, Peter, poslanec NR SR (2021-05-05):
Ďakujem veľmi pekne. Vážený pán predsedajúci, ako spolupredkladateľ tlače 512 vás chcem veľmi úctivo požiadať vzhľadom na čas a situáciu a termínované body, aby sme tento bod preložili, ak je to možné, na budúcu stredu deviatu hodinu ráno. Ďakujem veľmi pekne.
E. Kukan, minister zahraničných vecí SR: (2005-02-08):
Cieľom agentúry je rozvoj obranných spôsobilostí v oblasti krízového riadenia, podpora a posilňovanie európskej spolupráce v oblasti výskumu a vyzbrojovania, posilňovanie európskej obrannej priemyselnej a technologickej základne a vytvorenie konkurencieschopného európskeho trhu v oblasti obranných zariadení. Podľa čl. 26 uvedenej Jednotnej akcie Rady pripravili členské štáty návrh dohody, v ktorej sa ustanovujú výsady a imunity potrebné na plnenie úloh agentúry, jej pracovníkov a výkonného riaditeľa, a označili ho ako rozhodnutie. Vláda schválila predložené rozhodnutie svojím uznesením č. 1041 z 3. novembra 2004. Predstavitelia členských štátov Európskej únie podpísali rozhodnutie na zasadnutí Rady Európskej únie 10. novembra 2004 v Bruseli. Za Slovenskú republiku toto rozhodnutie podpísal veľvyslanec, vedúci Stáleho zastúpenia Slovenskej republiky pri Európskej únii. Rozhodnutie pozostáva z 18 článkov, ktoré podľa charakteru možno rozdeliť do dvoch častí. Prvú časť tvoria články 1 až 11, ktoré obsahujú výpočet výsad a imunít agentúry a jej pracovníkov (napr. štandardné imunity priznávané medzinárodnými organizáciami, ako je imunita vo vzťahu k súdnemu konaniu, domovej prehliadke, rekvirovaniu, konfiškácii, zabaveniu či vyvlastneniu nehnuteľnosti, archívu či oslobodenie od daní a poplatkov). Druhú časť tvoria články 12 až 18 a sú vykonávacími ustanoveniami tohto rozhodnutia. Rozhodnutie má charakter multilaterálnej medzinárodnej zmluvy podľa čl. 7 ods. 4 ústavy, ktorá priamo zakladá práva alebo povinnosti fyzických osôb alebo právnických osôb. Preto po jej podpise je potrebné vyslovenie súhlasu Národnej rady so zmluvou a ratifikácia prezidentom. Na jej vykonanie nie je potrebný zákon. A vláda navrhuje, aby ste rozhodli, že pôjde o zmluvu podľa čl. 7 ods. 5 ústavy, ktorá bude mať prednosť pred zákonmi. Vážený pán predsedajúci, panie poslankyne a páni poslanci, prosím vás, aby ste vyslovili súhlas s predloženým rozhodnutím. Ďakujem pekne, pán predsedajúci, skončil som.
F. Mikloško, poslanec: (2008-06-19):
Všetci si spomíname, že v období rokov 1999 až 2000 pán Mečiar bol sústavne predvolávaný Policajným zborom na vyšetrenie. Pán Mečiar mesiace ignoroval toto predvolanie a nedostavil sa na vyšetrovanie. Každý jeden občan Slovenskej republiky sa na predvolanie na políciu musí dostaviť. Vladimír Mečiar nie. Potom to zašlo až tak ďaleko, že polícia teda vyzvala, aby sa dostavil, a keď nie, tak zostala stáť pred jeho vilou Elektra, aby vo chvíli, keď vyjde z domu, ho mohla predviesť. (Hlasy z pléna.) Je 19.00 hodina, v poriadku, budem pokračovať zajtra.
Bugár, Béla, podpredseda NR SR (2010-12-15):
Pán spravodajca, chcete zaujať stanovisko v rozprave? Nie. Ďakujem pekne. Prerušujem rokovanie o tomto bode programu. Vážené panie poslankyne, páni poslanci, preskočili sme jeden bod programu. Takže sa vrátime k návrhu poslancov Národnej rady Slovenskej republiky Štefana Kužmu a Martina Pada na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov , tlač 183. Dávam slovo pánovi poslancovi Padovi, nech sa páči.
Potocký, Milan, poslanec NR SR (2021-06-17):
Vážený pán predseda, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov (tlač 469) v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada Slovenskej republiky uznesením č. 712 zo 4. mája 2021 rozhodla o tom, že návrh zákona prerokuje v druhom čítaní, a pridelila ho na prerokovanie týmto výborom: ústavnoprávnemu výboru a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanoviskách poslancov odporúča Národnej rade uvedený návrh zákona (tlač 469) schváliť. Výbory Národnej rady Slovenskej republiky, ktoré predmetný návrh zákona prerokovali, odporúčajú o pozmeňujúcich a doplňujúcich návrhoch hlasovať spoločne o bodoch 1 až 8 s odporúčaním schváliť. Spoločná správa výborov Národnej rady bola schválená uznesením č. 111 zo dňa 15. júna 2021. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predseda, ďakujem, skončil som. Otvorte, prosím, rozpravu.
Figeľ, Ján, podpredseda NR SR (2012-09-19):
Ďakujem pekne, nech sa páči, zaujmite miesto pre spravodajcov. Otváram rozpravu k tomuto bodu rokovania. Do rozpravy som nedostal žiadnu písomnú prihlášku, otváram teraz možnosť ústneho prihlásenia sa. Nikto sa neprihlásil. Vyhlasujem týmto rozpravu za skončenú. Podobne ako predtým, predpokladám, že nie je dôvod sa vyjadrovať navyše. Takže prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší. Vládny návrh zákona má parlamentnú tlač č. 138 a spoločná správa výborov 138a. Opäť prosím pána ministra životného prostredia Žigu, aby vládny návrh zákona odôvodnil. Nech sa páči.
Blanár, Juraj, podpredseda NR SR (2022-06-21):
Predposledná faktická poznámka na pána Gyimesiho od pána poslanca Štefana Kuffu.
Ďuriš Nicholsonová, Lucia, podpredsedníčka NR SR (2018-05-24):
V rozprave teraz vystúpi pán poslanec Budaj.
Blanár, Juraj, podpredseda NR SR (2022-05-11):
Pán poslanec Štefan Kuffa s faktickou poznámkou.
Petrák, Ľubomír, poslanec NR SR (2014-09-11):
Ďakujem pekne za slovo a ďakujem pekne aj za odpoveď, pán minister. Nestihnem už položiť doplňujúcu otázku, ale chcem povedať to, čo bolo aj v predmete otázky, oceňujem tieto riešenia a chcem povedať, že vcelku aj jednoduchými riešeniami, ak by som to veľmi zvulgarizoval, prostredníctvom vedra farby sa dá výrazne uľahčiť život občanom. Ďakujem pekne.
Hort, Milan, podpredseda NR SR (2011-12-01):
Ďakujem pekne. S faktickou poznámkou sa prihlásila pani poslankyňa Jana Vaľová ako jediná. Uzatváram možnosť reagovať s faktickou poznámkou. Nech sa páči.
Figeľ, Ján, podpredseda NR SR (2013-06-21):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi Tiborovi Glendovi, nech sa páči.
Paška, Pavol, predseda NR SR (2012-12-18):
Hlasujeme. (Hlasovanie.) 76 prítomných, 74 bolo za, 1 sa zdržal, 1 nehlasoval. Návrh sme schválili. Ďalej, pán spravodajca.
M. Gibalová, poslankyňa: (2010-02-05):
Predseda Národnej rady Slovenskej republiky rozhodnutím č. 1474 z 18. januára 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky, podľa legislatívnych pravidiel na jeho prerokovanie v Národnej rade Slovenskej republiky. Navrhovateľka zákona odôvodnila predložený legislatívny návrh. Právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor v termíne do 31 dní odo dňa pridelenia. Pán predsedajúci, ďakujem, skončila som svoju spravodajskú informáciu a prosím, otvorte rozpravu k návrhu zákona.
Grendel, Gábor, podpredseda NR SR (2021-09-21):
S reakciou na faktické poznámky, pán poslanec Habánik.
Číž, Miroslav, podpredseda NR SR (2015-10-01):
Ďakujem, pán navrhovateľ. Teraz dávam slovo spravodajcovi, ktorého určil navrhnutý gestorský výbor, pánovi poslancovi Petrovi Pollákovi a uvedie spravodajskú správu.
Tomáš, Erik, poslanec NR SR (2017-12-05):
Pani podpredsedníčka, vy tvrdíte, že nemáte oči červené od nenávisti, ale ja nesúhlasím, ste to presne vy, ktorá máte oči červené od nenávisti a tomu zodpovedá aj váš arogantný a pomerne vulgárny štýl politiky, na ženu až príliš. Hovoríte o politickej kultúre, hovoríte, uvádzate príklady zo zahraničia, kde teda ministri odstupovali za oveľa jednoduchšie, ľahšie prípady. Je zaujímavé, že ste s takým niečím neprišli počas vlády Ivety Radičovej, keď váš minister Ľubomír Galko nelegálne odpočúval novinárov, kolegov, že ste ho nevyzývali k tomu, aby odstúpil, a on ani sám neodstúpil, musela ho odvolať premiérka Iveta Radičová. Zaujímavé, že vtedy ste o politickej kultúre nehovorili. Ak som správne pochopil tie príklady vaše, tak ste naznačili, že verejný činiteľ by už mal prijať zodpovednosť aj povedzme za svojich asistentov. Tak vám chcem pripomenúť jeden príklad. Vy ako podpredsedníčka Národnej rady ste nahajrovali alebo najali, ak chcete po slovensky, za asistenta človeka, ktorý ako ekonóm metodicko-pedagogického centra spreneveril peniaze a súkal si ich do vlastného vrecka. Prijali ste ho ako asistenta na údajne potláčanie nelegálnych praktík v školstve. Takého asistenta ste vy prijali. Tak kde je tá vaša zodpovednosť? Len ste ho vyhodili po tom, čo som urobil ja tlačovú besedu, ale nepočul som alebo nevidel som žiadny prejav vašej zodpovednosti.
Bugár, Béla, podpredseda NR SR (2011-09-13):
Pán poslanec Maďarič.
Krajkovič, Mikuláš, poslanec NR SR (2014-09-19):
Ďakujem pekne. Vážená pani predsedajúca, pán minister, vážené kolegyne, kolegovia, dovoľte mi, aby som predniesol spoločnú správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Gruzínskom na strane druhej. Návrh pridelil predseda Národnej rady Slovenskej republiky svojím rozhodnutím č. 1151 z 25. augusta 2014 na prerokovanie Výboru Národnej rady Slovenskej republiky pre európske záležitosti, Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Za gestorský výbor určil Zahraničný výbor Národnej rady. Výbor Národnej rady pre európske záležitosti uznesením z 8. septembra 2014 č. 127, Ústavnoprávny výbor Národnej rady uznesením z 2. septembra 2014 č. 468 a Zahraničný výbor Národnej rady Slovenskej republiky uznesením zo 4. septembra 2014 č. 103 odporúčajú Národnej rade podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach a stanovísk poslancov gestorského výboru odporúča Národnej rade vysloviť súhlas s dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu s dohodou, je to pod tlačou 1129, bola schválená uznesením Zahraničného výboru Národnej rady Slovenskej republiky č. 114 z 9. septembra 2014. Týmto uznesením ma výbor poveril plniť úlohy spoločného spravodajcu. Toľko, prosím, spoločná správa. Prosím, otvorte rozpravu.
Jurinová, Erika, podpredsedníčka NR SR (2014-10-17):
Pán poslanec Mičovský.
Érsek, Árpád, minister dopravy a výstavby SR (2017-06-13):
Ďakujem za slovom pán podpredseda. Vážené poslankyne, vážení poslanci, dovoľte mi aby som uviedol vládny návrh zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, ktorým sa dopĺňajú niektoré zákony. Predkladaný návrh zákona harmonizuje národné právo s európskym právom v oblasti prepravy nebezpečného tovaru po ceste, po ceste, vode a dráhach v rámci Európskej únie. Transpozíciou smernice je Komisia Európskej únie 2016/2309, ktorou sa harmonizujú, prílohu k smernici o vnútrozemskej preprave nebezpečného tovaru. Návrh zákona nemá žiadne vplyvy a je v súlade s Ústavou Slovenskej republiky, inými zákonmi Slovenskej republiky, právom Európskej únie, medzinárodnými zmluvami a inými medzinárodnými dokumentmi, ktorými je Slovenská republika viazaná. Dovoľujem si vás požiadať o podporu predloženého zákona. Ďakujem.
Grausová, Natália, poslankyňa NR SR (2017-06-16):
Ďakujem pánu poslancovi Kollárovi za podporu a za veľmi fundovaný príspevok, za dobrú faktickú poznámku. Ďakujem.
Grendel, Gábor, podpredseda NR SR (2020-12-09):
Ďakujem pekne. Prerušujem schôdzu do zajtrajšej rannej 9.00 hodiny. (Prerušenie rokovania o 18.00 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 130
Štarchoň, Peter, poslanec NR SR (2016-09-08):
Ďakujem. Vážený pán poslanec, na prvý pohľad to vyzeralo veľmi dobre. Silne podkuté argumentami, ale musím povedať pár slov. Je to čisto účelová záležitosť. Tvárite sa, že vyzývate opozíciu, aby sa prijala k nejakému všeobecnému konsenzu, ale to, že je to čisto účelová záležitosť, poviem na veľmi jednoduchom príklade. Na rokovaní imunitno-mandátového výboru okrem iného sme riešili disciplinárne konanie, ktoré sa týkalo hlasovania poslankyne za poslanca a vznikla všeobecná diskusia o tom, že by sa mali zmeniť niektoré pravidlá, ktoré sa týkajú samotného disciplinárneho konania, ako aj disciplinárnych opatrení. Škoda, že tu nie je pán poslanec Číž, ktorého meno tu už bolo spomenuté, pretože okrem iného aj on bol iniciátorom tejto diskusie. A keby tu bol aj pán predseda výboru pán poslanec Raši, tak určite by potvrdil, že naozaj táto diskusia tam bola. Aký je výsledok? Výsledok je akurát taký, že je tu prijaté, pardon, nieže prijatý, ale je tu návrh ďalšieho disciplinárneho opatrenia. Ja ho odcitujem: „Ak mandátový a imunitný výbor zistí, že poslanec narušil poriadok na schôdzi Národnej rady“, to je pekné, narušil poriadok, veľmi čisto subjektívna záležitosť, „odporúča Národnej rade, aby mu uložila pokutu až do výšky 
2 000 eur.“ Vtipné. Toto je jeden z vašich návrhov, ktoré tu prezentujete. Vyzývate opozíciu, aby sa pridala k schvaľovaniu tohto, nazvime to, paškvilu, avšak realita je úplne iná. Celý návrh zákona je namierený voči opozícii a vy sa snažíte vyzvať opozíciu, aby participovala na jeho prijatí. Je mi z toho celého ľúto. Ďakujem.
Matejička, Vladimír, poslanec NR SR (2015-11-24):
Ďakujem, pán predseda. Pán predseda, v rozprave k uvedenému návrhu zákona vystúpili traja poslanci, páni poslanci Hlina, Lipšic, Zajac, a vystúpil som ja. Páni poslanci Hlina a Zajac nepodali žiadny pozmeňujúci návrh. Pozmeňujúci návrh podal pán poslanec Lipšic a pozmeňujúci návrh som podal ja. Keďže tieto pozmeňujúce návrhy boli podané v rozprave dnes, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Pollák, Peter, poslanec NR SR (2012-08-08):
Ďakujem za slovo. Vážená pani podpredsedníčka, vážený pán minister, dámy a páni, vážená poloprázdna sieň zákonnosti, tak ako hovorí môj priateľ Janko Mičovský, ktorý, žiaľ, je chorý, a teším sa na jeho návrat. Vážená poloprázdna sieň zákonnosti, dovoľte aj mne pár slov povedať k tejto, k tomuto zákonu. Veľa nedostatkov už spomenuli moji kolegovia z opozície, ja sa tiež budem snažiť pomenovať nejaké nedostatky v tomto zákone. Časť z toho, čo som chcel povedať, povedal môj kolega Igor Hraško. A ja sa predsa len sústredím na inú cieľovú skupinu, ktorá vypadla v podstate z tejto diskusie, a to sú dlhodobo nezamestnaní ľudia, ktorí doteraz mali možnosť pracovať na dohodu. Žiaľ, ľuďom, ktorí sa veľmi ťažko dostávajú na trh práce a ktorí nemajú žiadny kontakt s trhom práce, dnes chceme ten kontakt obmedziť. Dnešná situácia v súvislosti s nezamestnanosťou je katastrofálna, očakávame, že tá nezamestnanosť sa bude zvyšovať. A dnes neviem povedať, ako, čo spôsobí kríza v oblasti nezamestnanosti na Slovensku. Súčasná legislatíva umožňovala dlhodobo nezamestnaným mať kontakt s pracovným trhom v rámci nejakých dohôd. Boli tu dohodári, samozrejme bolo to obmedzené, zákon presne teda prikazoval, že koľko hodín môžu odrobiť a zvýhodnene samozrejme nemuseli platiť takéto odvody, ako navrhujete teraz vy. Tento zákon spôsobí to, že títo ľudia sa na trh práce už nedostanú, nebudú mať žiadny kontakt s trhom práce. Chceme urobiť to, aby 48 % z ich príjmu odovzdali štátu? To, čo ste hovorili pred voľbami, že chcete zobrať bohatým a nie chudobným, už neplatí. Budete brať aj chudobným, nielen bohatým. Budete brať aj študentom, dôchodcom, aj nezamestnaným vo forme 48-ch % z ich príjmu cez odvody, ktoré navrhujete. Čiže už to neplatí, to, čo ste hovorili, a je mi to veľmi ľúto. Ja som sa plne stotožnil s tým, že táto vláda bude brať bohatým. Žiaľ, nebudete brať len bohatým, ale aj chudobným. Ďakujem za pozornosť. Určite tento návrh teda príde do, ako pozmeňujúci návrh, zákona. A verím, že niektorí z vás sa možno spamätajú a začnú plniť svoje sľuby. Ďakujem.
Hrnčiar, Andrej, podpredseda NR SR (2017-06-14):
Pani poslankyňa Jurinová je ďalšia vystupujúca v rozprave.
Stohlová, Tamara, poslankyňa NR SR (2024-04-30):
Ďakujem pekne. Pán minister (ruch v sále), pán minister, vy ste spomínali kolaps biodiverzity, tak ten skutočne nesúvisí s nedostatočným hospodárením na poľnohospodárskej pôde, je to presne naopak. Tradičné poľnohospodárstvo je jedným z hlavných negatívnych faktorov, ktoré vplývajú na biodiverzitu, pretože biodiverzita je o počte druhov, ktoré nájdete na nejakom stanovišti, je o tej pestrosti prírody, o tých vzťahoch medzi nimi. Takže riešenie asi nebude to, že všetko vykosíme, vyrúbeme, necháme spáliť slnkom alebo nasadíme repku, ktorú potom x-krát ročne chemicky ošetrujeme, to je jednoducho úplný nezmysel. A neporovnávajte to s presnými a cielenými zásahmi, ktorých motívom je ochrana prírody, kde napríklad vykosíme nejakú lúku na to, aby sme to zachránili ako stanovište pre nejaké vzácne orchidey, to jednoducho absolútne nemá spoločné nič s vaším návrhom. Ak chcete obhajovať zjednodušovanie výrubov aj brehových porastov, ktoré, zase je to úplne presne naopak, ako hovoríte, brehové porasty sú prirodzenými protipovodňovými opatreniami, ktoré vytvárajú spolu s tou riekou presne to opatrenie, ktoré potrebuje, nivu, v ktorej sa nám zachytí voda počas povodní a potom počas sucha sa naopak uvoľňuje. Ak chcete obhajovať výruby, ak chcete obhajovať ich zjednodušenie, ak chcete obhajovať zásadnú zmenu rázu našej krajiny, robte to, ale, prosím vás, prosím vás, nepleťte do toho biodiverzitu, majte aspoň toľko odvahy a hovorte o vašich skutočných motívoch.
Ďuriš Nicholsonová, Lucia, podpredsedníčka NR SR (2017-02-02):
Pani poslankyňa Dubačová, nech sa páči, môžte reagovať.
Laššáková, Jana, podpredsedníčka NR SR (2013-09-17):
Skončila ste, pani poslankyňa? (Reakcia rečníčky.) Na pani poslankyňu nie sú faktické poznámky. Ďalej sa do rozpravy prihlásil ďalší z predkladateľov, pán poslanec Frešo. Nech sa páči, máte slovo.
Paška, Pavol, predseda NR SR (2012-12-13):
Pán minister, chcete? Nech sa páči.
Laurenčík, Milan, podpredseda NR SR (2021-10-06):
Pán poslanec Peter Dobeš s faktickou poznámkou.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 127 poslancov, za 27, proti 36, zdržalo sa 64 poslancov. Konštatujem, že návrh nebol schválený. Takže teraz prosím pána poslanca Dostála, aby uviedol hlasovanie v prvom čítaní o návrhu poslancov Beblavého a Dubačovej na vydanie zákona, ktorým sa mení a dopĺňa Civilný sporový poriadok (tlač 918). (Hlasovanie o návrhu poslancov Národnej rady Slovenskej republiky Miroslava Beblavého a Viery Dubačovej na vydanie zákona, ktorým sa mení a dopĺňa zákon č. 160/2015 Z. z. Civilný sporový poriadok v znení zákona č. 87/2017 Z. z. a ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov , tlač 918.)
Pellegrini, Peter, predseda NR SR (2015-10-01):
Prezentujme sa a hlasujme o tom, že postúpime tento poslanecký návrh zákona do druhého čítania. (Hlasovanie.) Prítomných 130, za bolo 35, proti bolo 13, zdržalo sa 77, nehlasovalo 5. Konštatujem, že tento návrh sme neschválili. Pán poslanec Kadúc, poprosím vás, aby ste uviedli návrh v prvom čítaní, hlasovanie v prvom čítaní o návrhu pani poslankyne Žitňanskej na vydanie zákona, ktorým sa dopĺňa zákon č. 385/200 Z. z. o sudcoch a prísediacich (tlač 1756), bod 126 schváleného programu. (Hlasovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , tlač 1756.)
Jurinová, Erika, podpredsedníčka NR SR (2013-10-18):
Ďakujem, pán minister. Pán spravodajca, chcete zaujať stanovisko? Nech sa páči, máte slovo.
Blanár, Juraj, podpredseda NR SR (2023-06-21):
Sedem faktických poznámok na vaše vystúpenie. Pán poslanec Šefčík ako prvý.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 139, za 24, proti 33, zdržalo sa 68 poslancov, 14 nehlasovali. Návrh nebol schválený. Teraz prosím pána poslanca Suchánka, aby uviedol v prvom čítaní hlasovanie o návrhu poslancov Kotlebu, Schlosára, Beluského, Drobného a Grausovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia (tlač 1144). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Drobného a Natálie Grausovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 1144.)
Paška, Pavol, predseda NR SR (2013-05-31):
(Hlasovanie.) 125 prítomných, 17 za, 1 proti, 106 sa zdržalo, 1 nehlasoval. Ani tento návrh sme neschválili. Pán poslanec Fecko uvedie hlasovanie v prvom čítaní o návrhu pánov poslancov Mikuláša Hubu a Miroslava Kadúca na vydanie zákona č. 362 o neprimeraných podmienkach v obchodných vzťahoch, tlač 489. (Hlasovanie o návrhu poslancov Národnej rady Slovenskej republiky Mikuláša Hubu a Miroslava Kadúca na vydanie zákona, ktorým sa mení a dopĺňa zákon č. 362/2012 Z. z. o neprimeraných podmienkach v obchodných vzťahoch, ktorých predmetom sú potraviny , tlač 489.)